OpenLLM-France/wikimedia huggingface dataset:
# Sant Sebastià d'Oristà

Sant Sebastià d'Oristà és una església d'Oristà (Lluçanès) protegida com a bé cultural d'interès local.

## Descripció

Església d'una sola nau, sense absis i amb el teulat a doble vessant amb el carener perpendicular a la façana principal.
Murs de pedres irregulars arrebossats per l'exterior i enguixats per l'interior.
A la part esquerre de la façana, que presenta una porta amb llinda i un petit ull de bou, hi ha adossat un petit campanar de planta quadrada que s'alça per sobre l'església i es cobreix amb una teulada a quatre vessants de forma piramidal.
Al portal d'entrada hi ha una llinda amb la data 1522 i damunt seu, una dovella inserida a la paret amb un relleu de Sant Cristòfol. L'església fou reconstruïda el segle xviii aprofintant antics elements com aquesta dovella.

## Història

L'església de Sant Sebastià possiblement és l'herència de l'antiga capella de Sant Cristòfol, documentada des del 923. Enderrocada pels terratremols del segle xv, es concedeix al rector d'Oristà poder construir de nou l'església a l'antic puig de Sant Joan. L'edifici havia de contenir un altar dedicat a Sant Cristòfol i un altre dedicat a Sant Sebastià.
A partir del 1600 ja s'anomena de Sant Sebastià. El 1686 s'hi deia missa cada diumenge.
No hi havia fonts baptismals, ni sagrari, ni fossar. Hi havia un altar dedicat a Sant Roc i un altre a Sant Sebastià.
El 1692, a més de repetir-se l'ordre de renovar els retaules de papers, es manava confeccionar ornaments i enrajolar la capella.
El 1737 es disposa dir missa sols per Sant Sebastià i Sant Roc.

## Referències

* 1 2 3 4 5 6 7 8 9 «Sant Sebastià d'Oristà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Damó d'Atenes

Damó d'Atenes (grec antic: Δάμων) fou un atenès encarregat, juntament amb Filògenes, de subministrar vaixells als focis en el moment de la seva emigració cap a Jònia, els quals acabarien per ser els fundadors de Focea. El territori els hauria estat donat pels habitants de la regió, però en qualsevol cas tot l'episodi se situa en un punt de la història més mitològic que no pas històric.

## Referències

* ↑ 1.Damon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 936
# Pere Cantor

Pere Cantor, en francès Pierre le Chantre i en llatí Petrus Cantor, (✝ 22 de setembre de 1197) fou un teòleg escolàstic francès del segle xii.

## Biografia

Va néixer a la regió de Beauvais, on feu els estudis a l'escola catedralícia. El 1170 era canonge a París i professor de la seva escola catedralícia; entre el 1180 i el 1184 fou nomenat chantre, d'aquí el seu nom en llatí Petrus Cantor. Escrigué glosses de la Bíblia i un tractat sobre la penitència. El medievalista Jacques Le Goff li atribueix el primer ús de la paraula purgatorium com a substantiu, etapa decisiva en la creació del concepte del purgatori que tant reprovà Martí Luter tres segles després. Fou escollit per la seva competència en dret canònic jutge eclesiàstic, sobretot el 1196 a causa de l'afer del divorci de Felip August i la reina Isambour, que fou tractat a Compiègne. El 1191 fou escollit bisbe de Tournai, però l'elecció fou anul·lada per l'arquebisbe de Reims, Guillaume de Champagne. Quan morí Maurice de Sully el 1196, fou escollit bisbe de París, però en rebutjà l'elecció.
El 1196 fou elegit degà del capítol de canonges de la Catedral de Reims. Durant el viatge des de París va emmalaltir i s'hostatjà a l'Abadia de Longpont, prop de Soissons, on va morir i fou enterrat.

## Obres

Compongué comentaris i anotacions sobre tots els llibres de la Bíblia, tret del Levític i els llibres de Judit, Ester i Tobies. Deixà també una introducció a la lectura de la Bíblia titulada De tropis theologicis o De contrarietate Scripturae, o àdhuc De tropis loquendi, on proposa solucions a les contradiccions que alguns deien que hi havia en alguns passatges.
D'altres obres seves són la Summa de sacramentis et animae consiliis, que completà Pere Llombard i subministra informacions variades sobre les institucions i costums religiosos de l'època, les Distincions, o Summa quae dicitur Abel, un diccionari teològic per ordre alfabètic; el Verbum Abbreviatum, un conjunt de sermons que exhorten el clero, particularment els monjos, a la virtut.

## Referències

* ↑ Jacques Le Goff, La Naissance du purgatoire, 1981
# PAM

PAM té els següents significats:
* Biologia: acrònim de point accepted mutation.
* Editorials: acrònim de les Publicacions de l'Abadia de Montserrat.
* Telecomunicacions: acrònim de Pulse-Amplitude Modulation (modulació per amplitud d'impulsos)
* motiu adjacent al protoespaiador
# Playboy

Playboy és una revista d'entreteniment per a adults fundada el 1953 per Hugh Hefner.
És una de les marques més conegudes internacionalment. Edicions especials de la revista han estat publicades a tot el món. La revista es publica amb periodicitat mensual i conté fotografies de dones nues, juntament amb diversos articles de moda, o productes de consum, i també llibres d'alguns escriptors (per exemple Arthur C. Clarke, Ian Fleming, Vladimir Nabokov, Margaret Atwood).
També conté opinions polítiques en gairebé totes les edicions. Vist l'èxit de Playboy, a mitjans de la dècada de 1970 van sorgir altres revistes amb contingut eròtic-pornogràfic, destacant Penthouse com principal rival en l'àmbit de les revistes pornogràfiques.

## Famoses

Algunes famoses (cantants, actrius, models, etc.) que han posat per Playboy, o han aparegut fotos seves en la revista, a través dels anys:

### Actrius

* Marilyn Monroe (desembre 1953)
* Jayne Mansfield (febrer 1955)
* Mara Corday (octubre 1958)
* Dorothy Stratten (juny 1980)
* Janet Jones (març 1987)
* Drew Barrymore (gener 1995)
* Charlize Theron (maig 1999)
* Daryl Hannah (novembre 2003)
* Denise Richards (desembre 2004)
* Bai Ling (juny 2005)
* Alicia Machado (febrer 2006)

### Cantants

* Madonna (setembre 1985)
* Samantha Fox (febrer 1989)
* Nancy Sinatra (maig 1995)
* Linda Brava (abril 1998)
* Geri Halliwell (maig 1998)
* Belinda Carlisle (agost 2001)
* Tiffany (abril 2002)
* Carnie Wilson (agost 2003)
* Debbie Gibson (març 2005)
* Willa Ford (març 2006)

### Esportistes

* Katarina Witt (desembre 1998)
* Tanja Szewczenko (abril 1999 edició alemanya)
* Mia St. John (novembre 1999)
* Joanie Laurer (novembre 2000 i gener 2002)
* Gabrielle Reece (gener 2001)
* Amy Hayes (març 2002)
* Kiana Tom (maig 2002)
* Torrie Wilson (maig 2003 i març 2004)
* Sabre (abril i setembre 1999 i març 2004)
* Christy Hemme (abril 2005)

### Televisió

* Linda Evans (juliol 1971)
* Claudia Christian (octubre 1999)
* Charisma Carpenter (juny 2004)
* Shannen Doherty (març 1994 i desembre 2003)
* Farrah Fawcett (desembre 1995 i juliol 1997)
* Marge Simpson (novembre 2009)

## Edicions internacionals

* Alemanya (1972 al present)
* Argentina (1985 a 1995 i 2005 al present)
* Austràlia (1979 a 2000)
* Brasil (1975 al present)
* Bulgària (abril de 2002)
* Txecoslovàquia (1991 al present)
* Xina (1990 a 2003)
* Croàcia (1997 al present)
* Eslovàquia (1997 a 2002)
* Eslovènia (Juny 2001 al present)
* Espanya (1978 al present)
* França (1973 al present)
* Grècia (1985 al present)
* Hong Kong (1986 a 1993)
* Hongria (1989 a 1993, 1999 al present)
* Itàlia (1972 a 2003)
* Japó (1975 al present)
* Mèxic (1976 a 1998, 2002 al present)
* Nova Zelanda (1983 al present)
* Polònia (1992 al present)
* Regne Unit (1953)
* Romania (1999 al present)
* Rússia (1995 al present)
* Sèrbia (2004 al present)
* Sud-àfrica (1993 a 1996)
* Suècia (1999 solament)
* Turquia (1986 a 1995)
* Veneçuela (2006 al present)

## Vegeu també

* Conilleta

## Enllaços externs

* Playboy girls (anglès)
# Aliados de Quintino

Aliados de Quintino era un dels ranchos carnavalers més importants de Rio de Janeiro a la dècada de 1980. Estava situat al barri de Quintino Bocaiúva i el seu major rival eren els Decididos de Quintino. Degut a l'ascens de les escoles de samba, els ranchos van perdre espai i a finals de la dècada de 1980 els Aliados de Quintino es van dissoldre. Avui en dia queden pintures amb el nom del rancho al lloc on hi havia la seu.

## Referències

* ↑ Costa, Haroldo. 100 anos de Carnaval no Rio de Janeiro, pág. 74
* ↑ «O respeito não desfilou no sambódromo», 13-04-2012.
# Fotogramas de Plata 1971

El lliurament dels 22è Premis Fotogramas de Plata, corresponents a l'any 1971, lliurats per la revista espanyola especialitzada en cinema Fotogramas, va tenir lloc el febrer de 1972 a la residència de la família Nadal, propietària de la revista, al barri de Pedralbes (Barcelona).

## Candidatures
### Millor intèrpret de cinema espanyol

| Intèrpret | Pel·lícula | Resultat |
| José Luis López Vázquez | El bosque del lobo El jardín de las delicias | Guanyador |
| Carmen Sevilla | El techo de cristal | Segon lloc |
| Sara Montiel | Varietés | Tercer lloc |
| Elena María Tejeiro | Españolas en París | Quart lloc |
| Fernando Rey | The Light at the Edge of the World | Cinquè lloc |

### Millor intèrpret de cinema estranger

| Actriu | Pel·lícula | Resultat |
| Marlon Brando | Queimada | Guanyadora |
| Annie Girardot | Mourir d'aimer | Segon lloc |
| Jane Fonda | They Shoot Horses, Don't They? | Tercer lloc |
| Richard Harris | Cromwell Odi a les entranyes | Quart lloc |
| Dustin Hoffman | Petit gran home Els gossos de palla | Cinquè lloc |

### Millor intèrpret de televisió

| Intèrprete | Sèrie de televisió | Resultat |
| Ana Belén | Estudio 1 | Guanyadora |
| Fernando Fernán Gómez | Del dicho al hecho | Segon lloc |
| Juan Diego | Estudio 1 | Tercer lloc |
| José Luis Pellicena | A través de la niebla | Quart Lloc |
| José María Rodero | Teatro de siempre | Cinquè lloc |

### Millor activitat musical

| Intèrpret | Resultat |
| Mari Trini | Guanyadora |
| Joan Manuel Serrat | Segon lloc |
| Maria del Mar Bonet | Tercer lloc |
| Raphael | Quart lloc |
| Ovidi Montllor | Cinquè lloc |

## Referències

* ↑ Revista Fotogramas, número 1216, febrer de 1972. Hom pot veure la portada a todocoleccion.net

## Vegeu també

* Medalles del Cercle d'Escriptors Cinematogràfics de 1971
* 16a edició dels Premis Sant Jordi de Cinematografia

## Enllaços externs

* Consulta dels Fotogramas de Plata de l'any a l'IMDB
# Northeast Ithaca

Northeast Ithaca és una concentració de població designada pel cens dels Estats Units a l'estat de Nova York. Segons el cens del 2000 tenia 2.655 habitants.

## Demografia

Segons el cens del 2000, Northeast Ithaca tenia 2.655 habitants, 1.058 habitatges, i 692 famílies. La densitat de població era de 707 habitants per km².
Dels 1.058 habitatges en un 36,2% hi vivien nens de menys de 18 anys, en un 56% hi vivien parelles casades, en un 7,6% dones solteres, i en un 34,5% no eren unitats familiars. En el 24,7% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,7% tenia menys de 18 anys, un 7,9% entre 18 i 24, un 35,1% entre 25 i 44, un 21,2% de 45 a 60 i un 9% 65 anys o més.
L'edat mediana era de 33 anys. Per cada 100 dones de 18 o més anys hi havia 89,4 homes.
La renda mediana per habitatge era de 50.855 $ i la renda mediana per família de 65.833 $. Els homes tenien una renda mediana de 51.250 $ mentre que les dones 30.474 $. La renda per capita de la població era de 24.239 $. Entorn del 7,3% de les famílies i el 12,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Northeast Ithaca». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Northeast Ithaca». American Fact Finder. Oficina del Cens dels Estats Units, 12-01-2010.
# Pimelodus paranaensis

Pimelodus paranaensis és una espècie de peix de la família dels pimelòdids i de l'ordre dels siluriformes.

## Distribució geogràfica

Es troba a Sud-amèrica: conca del riu Paranà (Brasil).

## Referències

* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* ↑ FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lundberg, J.G. i M.W. Littmann 2003. Pimelodidae (Long-whiskered catfishes). p. 432-446. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gerard Garcia Franco

Gerard Garcia Franco (Palma, 1946) és un polític mallorquí, militant del Partit Socialista de les Illes Balears (PSIB-PSOE).

## Càrrecs

* 1983-1989: Regidor de l'Ajuntament de Palma, encarregat de vies, obres i manteniment.
* 1989-1996: Delegat del Govern espanyol a les Illes Balears.

## Referències

* Gran Enciclopèdia de Mallorca. Volum 6
# Hipó de Règion

Hipó de Règion (grec antic: Ἵππων, llatí: Hippon) fou un filòsof grec probablement nadiu de Règion que va viure al segle v aC. Hi ha altres versions sobre el seu origen: Censorí el feia nadiu de l'illa de Samos, i Iàmblic de Calcis deia que era de Crotona. Aristòtil el classifica a l'escola jònica però Fabricius pensa que més aviat era un pitagòric. Fou acusat d'ateu pel poeta Cratí d'Atenes a la seva obra Panoptae.
Segons Hipòlit de Roma, Hipó afirmava que l'aigua i el foc eren els elements primaris, de manera que el foc s'originava a partir de l'aigua i després es desenvolupaven per a generar tot l'univers. Simplici deia d'ell que considerava que l'aigua era el principi de totes les coses i pensava que no hi havia res que no acabés finalment destruït. A partir d'altres relats es creu que Hipó també estava interessat en assumptes referents a la Biologia. Pensava que existeix un nivell adient d'humidificació en tots els éssers vius i que la malaltia és causada per un desequilibri en la humidificació. Pel que fa a l'Ànima pensava que ascendia a un altre estat a partir de l'aigua i la ment. Un escoli als Núvols d'Aristòfanes diu que segons Hipó el cel tenia forma de cúpula semblant a un forn.
Les seves obres no s'han conservat. Es diu que va escriure el seu propi epitafi, en el qual expressava el seu desig d'esdevenir una divinitat. L'esmenten Sext Empíric, Climent d'Alexandria.

## Notes

* ↑ «Aquí hi ha la tomba d'Hipó, que, a la seva mort, el Destí el va equiparar als déus immortals.»

## Referències

* 1 2 Hipòlit, I 16.
* ↑ Censorí; Claudi Mamertí.
* ↑ Iàmblic.
* 1 2 Medical Writings, London Papyrus 137, col. XI. 22–42
* ↑ Aristòtil, Metafísica. I 3.984a3.
* 1 2 Simplici, Física, 23.21–29.
* ↑ PCG F 167 Kassel-Austin = DK 38 A 2,
* ↑ Douglas M. MacDowell, (1995), Aristophanes and Athens: An Introduction to the Plays, page 120. Oxford University Press.
* ↑ Climent d'Alexandria, Exhortació als Grecs, IV. 55 (DK 38 B 2)
# Aluva

Aluva (Alwaye, ആലുവ) és una vila i municipalitat del districte d'Ernakulam a l'estat de Kerala, Índia. Aluva es troba a 14,5 km de Kochi al llarg de la riba del riu Periyar, i forma part de l'àrea metropolitana de Kochi.
És una ciutat industrial amb moltes indústries a la nova vila de Kalamassery. La seva població el 2001 era de 24.108 habitants. Celebra el festival Aluva Sivarathri a Manal Puram (terra amb arena) a les ribes del riu Peryar (o Periyar).

## Referències

* ↑ https://lsgkerala.gov.in/system/files/2017-10/localbodies.pdf
* ↑ «Home | Aluva Municipality». Aluvamunicipality.in. [Consulta: 26 març 2014].
* ↑ «Alwaye Palace Aluva – Aluva Palace Kerala». Kerala-tourism.org. [Consulta: 26 març 2014].
# Charles Brennus

Charles Brennus va néixer a Châteaudun el 30 novembre 1859 i va morir a Le Mans el 23 desembre de 1943. El seu veritable nom era Ambriorix Crosnier Brennus. Va exercir la professió de mestre gravador, i fou el President Honorari de la Federació Francesa de Rugby en 1921. Va dissenyar l'escut de la Federació partint d'un dibuix de Pierre de Coubertin, llavors Secretari de la Unió Francesa d'Esports d'Atletisme (USFSA), el 1892. Ell mateix va presidir la comissió de la USFSA rugbi durant més d'un quart de segle, fins al 1919 i, en qualitat de tal, va ser responsable de l'organització dels jocs de rugbi en el territori francès i l'equip de gestió a França. Va ser anomenat "El Pare Brennus" pels dirigents i els clubs de seguidors.
També va ser el fundador del SCUF.

## Enllaços externs

* Biografia de Charles Brennus Arxivat 2008-11-20 a Wayback Machine.
# Murenosaure

El murenosaure (Muraenosaurus) és un gènere representat per una única espècie de plesiosaure criptoclídid que va viure en el Juràssic superior, en el que avui és Europa.

## Referències

* ↑ Noe, Leslie; Taylor, Michael; Gómez-Pérez, Marcela «An integrated approach to understanding the role of the long neck in plesiosaurs». Acta Palaeontologica Polonica, 62, 2017. DOI: 10.4202/app.00334.2016.
# Nuevo en esta plaza

Nuevo en esta plaza és una pel·lícula espanyola de comèdia dramàtica estrenada el 26 de maig de 1966, dirigida per Pedro Lazaga i protagonitzada en els papers principals per Palomo Linares, Julia Gutiérrez Caba, José Bódalo, Alfredo Landa i Manuel Zarzo. Es tracta d'una adaptació cinematogràfica de la biografia del famós torero Palomo Linares, en la que ell mateix actua com a protagonista.

## Sinopsi

Un jove linarense anomenat Sebastián somia, com altres joves de la seva edat, amb ser un torero famós. Cada dia, després de treballar en la sabateria del seu pare, toreja furtivament en les deveses pròximes al seu poble malgrat els precs de la seva mare i de les recomanacions del seu pare Manuel. Un dia el seu pare queda cec després de sofrir un accident i Sebastián decideix anar a Madrid, aprofitant l'oportunitat que un periòdic ofereix a tots els maletilles, per a treure de la pobresa a la seva família.

## Repartiment

* Palomo Linares com ell mateix
* Julia Gutiérrez Caba com mare.
* José Bódalo com Manuel Romero.
* Alfredo Landa com Marcial Flores 'El Verónicas'.
* Manuel Zarzo com Tato.
* Cristina Galbó com Sonsoles.
* Andrés Mejuto com Andrés.
* Manolo Gómez Bur com Pepe.
* José Calvo com Tomás.
* Agustín González
* Carlos Romero Marchent
* Marta Baizán com Cristina.
* Concha Goyanes com Curra
* José Sacristán com Muletilla quec.
* Luis Varela com Hechuras.
* Manuel Manzaneque
* Miguel Ángel Aristu
* David Areu
* Curro Ortuño
* José Villasante
* Fernando Sánchez Polack com Torero.
* Delfín Sancha
* Manuel Miranda com Morenito.
* Ángel Ter com Mosso Cortijo.
* José Orjas com Sacerdot.
* Rogelio Madrid com Torero.
* Alfonso del Real com Empleat servei neteja.
* José Sepúlveda
* Francisco Camoiras
* Pedro Rodríguez de Quevedo
* Fabián Conde
* Carlos Lemos
* Gracita Morales como Trini.
* Antonio Casas
* Mariano Medina com ell mateix

## Premis

Pel seu paper de Tato en la pel·lícula, l'actor Manuel Zarzo va ser el guanyador del premi al millor actor als Premis del Sindicat Nacional de l'Espectacle de 1966.

## Referències

* ↑ «Nuevo en esta plaza». ABC. Arxivat de l'original el 2019-10-17. [Consulta: 17 octubre 2019].
* ↑ «Nuevo en esta plaza». Movistarplus. [Consulta: 17 octubre 2019].
* ↑ Félix Martialay El cine español durante el franquismo, p. 162-166

## Enllaços externs

* Pel·lícula completa a Facebook
* Nuevo en esta plaza a Cine de barrio
# Makoto Hasebe

Makoto Hasebe (nascut a Fujieda, Shizuoka, Japó, el 18 de gener del 1984), és un futbolista professional japonès que actualment juga de migcampista a l'Eintracht Frankfurt de la Bundesliga alemanya. Hasebe, també juga per la selecció del Japó des del 2006. Després de la retirada de Yasuhito Endō de la selecció en acabar la Copa d'Àsia 2015, Hasabe va esdevindre capità de l'equip.
El 12 de maig de 2014 s'anuncià la seva inclusió a la llista de 23 jugadors de la selecció japonesa per disputar el Mundial de 2014 al Brasil. Els dorsals van ser anunciats el 25 de maig.

## Referències

* ↑ «World Cup 2014: Kagawa and Yoshida in Japan squad». BBC Sport, 12-05-2014. [Consulta: 12 maig 2014]. (anglès)
* ↑ «SAMURAI BLUE Squad numbers announced for 2014 FIFA World Cup Brazil». Japan Football Association, 25-05-2014 [Consulta: 26 maig 2014]. (anglès)

## Enllaços externs

* Makoto Hasebe a National-Football-Teams.com (anglès)
# Santa Fe de les Serres

Santa Fe de les Serres és una església del municipi de Sant Julià de Ramis (Gironès) inclosa en l'Inventari del Patrimoni Arquitectònic de Catalunya. Tot i que l'edifici és romànic, no hi ha cap notícia fins a mitjans del segle xiv.

## Descripció

És un petit edifici d'una nau, coberta amb volta de canó i capçada per un absis semicircular. La porta s'obre a la façana de ponent on hi ha també una finestra petita d'una sola esqueixada, i un campanar d'espadanya d'un sol ull. Tant la porta com la part superior del campanar són reformes posteriors. L'aparell està fet amb petits carreus units amb morter. Molt ben tallats i disposats de llarg i a través dels angles. Just al costat de l'edifici són visibles restes d'unes estructures anteriors, que porten una orientació diferent. Actualment l'edifici és una casa particular i està integrat a la casa de pagès situada just al costat. Els propietaris de la casa s'encarreguen de la neteja i conservació de l'edifici.

## Referències

* 1 2 3 4 «Santa Fe de les Serres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 novembre 2015].
# Cunsulta di i Studienti Corsi

Cunsulta di i Studienti Corsi (CSC) és el més antic sindicat estudiantil cors. D'ideologia nacionalista corsa, fou creat el 1974 per estudiants corsos a Niça. La seva primera reivindicació fou la reobertura de la Universitat de Corte (Università di Corti), reivindicació que van obtenir el 1981.
En els anys 1990 va patir una escissió en el seu si. D'ella el 1992 sorgiria Ghjuventù Paolina, i el 1999 una nova escissió provocarà el naixement de la Ghjuventù Indipendentista. Reivindica un nacionalisme tolerant, respectuós i democràtic. Advoca per la defensa dels interessos dels estudiants i la promoció de la Universitat de Corti (Università di Corti). És el sindicat majoritari dels estudiants corsos, juntament amb Ghjuventù Paolina.

## Enllaços externs

* Web de la Cunsulta di i Studienti Corsi
# Las Flores

«Las Flores» té aquests significats:
* Las Flores (Califòrnia), concentració de població designada pel cens del Comtat d'Orange (Califòrnia)
* Las Flores (Maldonado), balneari del sud-est de l'Uruguai, al departament de Maldonado
* Gerber-Las Flores, població del Comtat de Tehama a l'estat de Califòrnia (Estats Units d'Amèrica)